CELEX: 52017PC0686
Language: sl
Date: 2017-11-28
Title: Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi vloge Španije – EGF/2017/006 ES/Galicia apparel

EVROPSKA KOMISIJA
            Bruselj, 28.11.2017
            COM(2017) 686 final
            Predlog
            SKLEP EVROPSKEGA PARLAMENTA IN SVETA
            o uporabi sredstev Evropskega sklada za prilagoditev globalizaciji na podlagi vloge Španije – EGF/2017/006 ES/Galicia apparel
            
               
         
         
            
               OBRAZLOŽITVENI MEMORANDUM
            
            
               OZADJE PREDLOGA
            
            
               1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  1
                (v nadaljnjem besedilu: uredba o ESPG).
            
            
               2.Španija je 19. julija 2017 vložila vlogo EGF/2017/006 ES/Galicia apparel za finančni prispevek iz ESPG po odpustih
                  2
                v gospodarskem sektorju, razvrščenem v oddelek 14 NACE Revizija 2 (Proizvodnja oblačil), v regiji na ravni NUTS 2 Galicija (ES11) v Španiji.
            
            
               3.Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. 
            
            
               POVZETEK VLOGE
            
            
                     
                        Vloga za pomoč ESPG
                     
                  
                  
                     
                        EGF/2017/006 ES/Galicia apparel
                     
                  
               
                     
                        Država članica
                     
                  
                  
                     
                        Španija
                     
                  
               
                     
                        Zadevne regije (na ravni NUTS
                           3
                         2)
                     
                  
                  
                     
                        Galicija (ES11)
                     
                  
               
                     
                        Datum vložitve vloge
                     
                  
                  
                     
                        19. julij 2017
                     
                  
               
                     
                        Datum potrdila o prejemu vloge
                     
                  
                  
                     
                        19. julij 2017
                     
                  
               
                     
                        Datum zahtevka za dodatne informacije
                     
                  
                  
                     
                        2. avgust 2017
                     
                  
               
                     
                        Rok za predložitev dodatnih informacij
                     
                  
                  
                     
                        13. september 2017
                     
                  
               
                     
                        Rok za zaključek ocene
                     
                  
                  
                     
                        6. december 2017
                     
                  
               
                     
                        Merilo za pomoč
                     
                  
                  
                     
                        člen 4(2) uredbe o ESPG, z odstopanjem od meril iz člena 4(1)(b)
                     
                  
               
                     
                        Število zadevnih podjetij
                     
                  
                  
                     
                        5
                     
                  
               
                     
                        Sektorji gospodarske dejavnosti
                     
                     
                        (oddelek NACE Revizija 2)
                           4
                        
                     
                  
                  
                     
                        oddelek 14
                           (Proizvodnja oblačil)
                     
                  
               
                     
                        Referenčno obdobje (devet mesecev)
                     
                  
                  
                     
                        30. julij 2016–30. april 2017
                     
                  
               
                     
                        Skupno število odpustov
                     
                  
                  
                     
                        303
                     
                  
               
                     
                        Skupno število upravičenih prejemnikov
                     
                  
                  
                     
                        303
                     
                  
               
                     
                        Skupno število ciljnih prejemnikov
                     
                  
                  
                     
                        303
                     
                  
               
                     
                        Proračun za prilagojene storitve (v EUR)
                     
                  
                  
                     
                        1 140 000
                     
                  
                  
                     
                  
               
                     
                        Proračun za izvajanje ESPG
                           5
                         (v EUR)
                     
                  
                  
                     
                        60 000
                     
                  
                  
                     
                  
               
                     
                        Skupni proračun (v EUR)
                     
                  
                  
                     
                        1 200 000
                     
                  
                  
                     
                  
               
                     
                        Prispevek ESPG (60 %) (v EUR)
                     
                  
                  
                     
                        720 000
                     
                  
                  
                     
                  
               
               OCENA VLOGE
            
            
               Postopek
            
            
               4.Španija je vlogo EGF/2017/006 ES/Galicia apparel vložila 19. julija 2017, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 2. avgusta 2017 od Španije zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 6. decembra 2017.
            
            
               Upravičenost vloge
            
            
               Zadevna podjetja in prejemniki
            
            
               5.Vloga se nanaša na 303 delavce, ki so postali presežni v gospodarskem sektorju, razvrščenem v oddelek 14 NACE Revizija 2 (Proizvodnja oblačil). Do odpustov je prišlo v regiji na ravni NUTS 2 Galicija (ES11).
            
            
                     
                        Podjetja in število odpustov v referenčnem obdobju
                     
                  
               
                     
                        Caramelo S.A.
                     
                  
                  
                     
                        97
                     
                  
                  
                     
                        Shivshi S.L.
                     
                  
                  
                     
                        41
                     
                  
               
                     
                        Confecciones Deus S.L.
                     
                  
                  
                     
                        20
                     
                  
                  
                     
                        Viriato
                     
                  
                  
                     
                        106
                     
                  
               
                     
                        Deus Creaciones S.L.
                     
                  
                  
                     
                        39
                     
                  
                  
                     
                  
                  
                     
                  
               
                     
                        Skupno število podjetij: 5
                     
                  
                  
                     
                        Skupno število odpustov: 
                     
                  
                  
                     
                        303
                     
                  
               
                     
                        Skupno število samozaposlenih oseb, ki so opustile dejavnost: 
                     
                  
                  
                     
                        0
                     
                  
               
                     
                        Skupno število upravičenih delavcev in samozaposlenih oseb: 
                     
                  
                  
                     
                        303
                     
                  
               
               Merila za pomoč
            
            
               6.Španija je vlogo vložila na podlagi meril za pomoč iz člena 4(2), ki odstopajo od meril iz člena 4(1)(b) uredbe o ESPG, ki zahteva najmanj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici. V regiji na ravni NUTS 2 Galicija (ES11) so bili 303 odpusti.
            
            
               7.Devetmesečno referenčno obdobje za vlogo traja od 30. julija 2016 do 30. aprila 2017.
            
            
               Izračun števila odpustov in opustitev dejavnosti
            
            
               8.Vsi odpusti v referenčnem obdobju so bili izračunani od datuma dejanske prekinitve pogodbe o zaposlitvi ali njenega izteka.
            
         
         
            
               Upravičeni prejemniki
            
            
               9.Skupno število upravičenih prejemnikov je 303.
            
            
               Povezava med odpusti in velikimi strukturnimi spremembami v svetovnih trgovinskih tokovih zaradi globalizacije
            
            
               10.Da bi Španija dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, trdi, da je liberalizacija trgovine s tekstilom in oblačili – po izteku veljavnosti Sporazuma Svetovne trgovinske organizacije o tekstilu konec leta 2004 – povzročila korenite spremembe v strukturi svetovne trgovine. Po podatkih Eurostatove podatkovne zbirke statističnih podatkov o zunanji trgovini (EUROSTAT-Comext) se je leta 2016 uvoz oblačil v EU-28 povečal za 37,9 % v primerjavi z letom 2008 in za 83,2 % v primerjavi z letom 2004.
            
            
               Izvoz in uvoz oblačil v EU-28 (v milijonih EUR)
            
            
                     
                  
                  
                     
                        2004
                     
                  
                  
                     
                        2005
                     
                  
                  
                     
                        2006
                     
                  
                  
                     
                        2007
                     
                  
                  
                     
                        2008
                     
                  
                  
                     
                        2009
                     
                  
                  
                     
                        2010
                     
                  
               
                     
                        UVOZ
                     
                  
                  
                     
                        49 674,5
                     
                  
                  
                     
                        54 379,5
                     
                  
                  
                     
                        61 409,9
                     
                  
                  
                     
                        64 479,0
                     
                  
                  
                     
                        65 990,0
                     
                  
                  
                     
                        63 735,6
                     
                  
                  
                     
                        71 169,7
                     
                  
               
                     
                        IZVOZ
                     
                  
                  
                     
                        14 929,5
                     
                  
                  
                     
                        15 684,1
                     
                  
                  
                     
                        17 095,7
                     
                  
                  
                     
                        18 368,8
                     
                  
                  
                     
                        19 159,5
                     
                  
                  
                     
                        16 218,6
                     
                  
                  
                     
                        17 346,2
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                  
               
                     
                        UVOZ
                     
                  
                  
                     
                        77 866,3
                     
                  
                  
                     
                        75 008,4
                     
                  
                  
                     
                        74 830,4
                     
                  
                  
                     
                        82 016,8
                     
                  
                  
                     
                        90 256,8
                     
                  
                  
                     
                        91 002,5
                     
                  
                  
                     
                  
               
                     
                        IZVOZ
                     
                  
                  
                     
                        20 555,7
                     
                  
                  
                     
                        22 857,5
                     
                  
                  
                     
                        23 888,9
                     
                  
                  
                     
                        24 990,4
                     
                  
                  
                     
                        25 944,7
                     
                  
                  
                     
                        26 149,1
                     
                  
                  
                     
                  
               
               Vir: Eurostat-Comext
            
            
               11.Glavni dobavitelj je Kitajska, ki je svoj izvoz v EU-28 med letoma 2004 in 2016 povečala za 245 % (s 13 milijard EUR na 31,8 milijarde EUR), sledi ji Bangladeš, ki je svoj izvoz v EU povečal za štirikrat (s 3,8 milijarde EUR na 15,3 milijarde EUR).
            
            
               12.V istem obdobju se je povečal tudi izvoz EU-28, vendar v manjšem obsegu. Izvoz oblačil se je leta 2016 povečal za 28,3 % v primerjavi z letom 2008 in za 75,1 % v primerjavi z letom 2004. To je vodilo v vse večjo negativno trgovinsko bilanco EU v sektorju oblačil.
            
            
               
            
               Trgovinska bilanca EU-28 v sektorju oblačil
            
            
            
               Vir: Eurostat-Comext
            
            
               13.Do danes je bilo za sektor „Proizvodnje oblačil“ vloženih pet vlog ESPG, od tega so tri temeljile na spremembah v svetovnih trgovinskih tokovih zaradi globalizacije in dve na svetovni finančni in gospodarski krizi
                  6
               . To je druga vloga v zvezi s presežnimi delavci v malih in srednjih podjetjih (MSP), ki delujejo v sektorju oblačil v Galiciji.
            
            
               Dogodki, ki so povzročili odpuste in opustitev dejavnosti
            
            
               14.Zaradi povečanja uvoza v EU je prišlo do pritiska na znižanje cen, kar je negativno vplivalo na finančni položaj podjetij v tekstilnem sektorju v EU ter v tekstilni in oblačilni industriji sprožilo splošen trend selitve proizvodnje v države z nižjimi stroški zunaj EU, kot so Maroko, Tunizija, Kitajska in razne azijske države
                  7
               . V Galiciji je to povzročilo stalno zmanjševanje števila oblačilnih podjetij (–26 % v obdobju 2010–2016) in posledično odpuste.
            
            
               
            
               Oblačilna podjetja (NACE 14) v Galiciji
            
            
               
                  
            
            
               Vir: Instituto Gallego de Estadística (IGE)
            
         
         
            
               Pojasnitev izjemnih okoliščin, na katerih temelji dopustnost vloge, in pričakovani učinek odpustov na lokalno gospodarstvo in zaposlenost
            
            
               15.Po navedbah Španije bi bilo treba to vlogo, čeprav je v devetmesečnem referenčnem obdobju prišlo do manj kot 500 odpustov, enačiti z vlogo na podlagi člena 4(1)(b) uredbe o ESPG zaradi izjemnih okoliščin, ki resno vplivajo na zaposlenost ter lokalno, regionalno ali nacionalno gospodarstvo. 
            
            
               16.Prebivalstvo v Galiciji je večinoma skoncentrirano okoli glavnih gospodarskih središč regije, na obalnih območjih med krajema Ferrol in A Coruña (na severozahodu) ter med kraji Villagarcía, Pontevedra in Vigo (na jugozahodu); območja v notranjosti pa se soočajo z upadanjem števila prebivalcev in pomanjkanjem delovnih mest. Leta 2016 je v Galiciji živelo 13 375 ljudi manj kot leta 2000, vendar je bilo 1 260 praznih, tj. zapuščenih lokacij (mest ali drugih krajev) več kot leta 2000, saj se ljudje preseljujejo v okolico gospodarskih središč. Poleg tega ima Galicija od leta 2010 negativen demografski razvoj (s približno 2,3-odstotnim letnim zmanjšanjem) zaradi izseljevanja mladih in vse večjega števila smrti v primerjavi z rojstvi.
            
            
               17.Območje, ki so ga prizadeli odpusti, je Ordes/Órdenes
                  8
               , tj. območje v notranjosti, na katerem so oblačilna podjetja (večinoma MSP in zadruge) gonilo gospodarstva. 
            
            
               Geografska lega območja Ordes/Órdenes
            
            
               
                  
            
            
               18.Območje Ordes, ki je zelo odvisno od oblačilne industrije, se sooča z zmanjševanjem števila oblačilnih podjetij zaradi opustitve dejavnosti ali selitve proizvodnje, ki sta posledica povečanja uvoza oblačil v EU. V obdobju 2008–2014 se je število podjetij z več kot 6 delavci zmanjšalo za 40 %. Skupaj z zmanjšanjem števila oblačilnih podjetij se je v Ordesu zmanjšal tudi BDP na prebivalca, in sicer s 17 057 EUR leta 2010 na 15 883 EUR leta 2014. V obdobju med decembrom 2016 in aprilom 2017, v katerem je prišlo do večine odpustov, ki so predmet te vloge, se je brezposelnost v predelovalni industriji v Ordesu povečala za 40 %.
            
            
               19.Pričakuje se, da bodo odpusti zelo obremenili zadevno območje. Učinek odpustov je povezan s težavami prezaposlovanja zaradi pomanjkanja delovnih mest, saj je območje odmaknjeno od velikih industrijskih središč; z nizko izobrazbo odpuščenih delavcev; z njihovimi poklicnimi znanji in spretnostmi, pridobljenimi v sektorju, ki je zdaj v zatonu; ter z velikim številom iskalcev zaposlitve. Brezposelni v predelovalni industriji predstavljajo 34,6 % (oz. 43,7 %, če se upošteva brezposelnost žensk) vseh brezposelnih v Ordesu.
            
            
               Ciljni prejemniki in predlagani ukrepi
            
            
               Ciljni prejemniki
            
            
               20.Pričakuje se, da bodo v ukrepih sodelovali vsi 303 presežni delavci. Razčlenitev teh delavcev po spolu, državljanstvu in starostni skupini:
            
            
                     
                        Kategorija
                     
                  
                  
                     
                        Število 
                           ciljnih prejemnikov
                     
                  
               
                     
                        Spol:
                     
                  
                  
                     
                        moški:
                     
                  
                  
                     
                        50
                     
                  
                  
                     
                        (16,50 %)
                     
                  
               
                     
                  
                  
                     
                        ženski:
                     
                  
                  
                     
                        253
                     
                  
                  
                     
                        (83,50 %)
                     
                  
               
                     
                        Državljanstvo:
                     
                  
                  
                     
                        državljani EU:
                     
                  
                  
                     
                        298
                     
                  
                  
                     
                        (98,35 %)
                     
                  
               
                     
                  
                  
                     
                        državljani nečlanic EU:
                     
                  
                  
                     
                        5
                     
                  
                  
                     
                        (1,65 %)
                     
                  
               
                     
                        Starostna skupina:
                     
                  
                  
                     
                        15–24 let:
                     
                  
                  
                     
                        2
                     
                  
                  
                     
                        (0,66 %)
                     
                  
               
                     
                  
                  
                     
                        25–29 let:
                     
                  
                  
                     
                        13
                     
                  
                  
                     
                        (4,29 %)
                     
                  
               
                     
                  
                  
                     
                        30–54 let:
                     
                  
                  
                     
                        217
                     
                  
                  
                     
                        (71,62 %)
                     
                  
               
                     
                  
                  
                     
                        55–64 let:
                     
                  
                  
                     
                        71
                     
                  
                  
                     
                        (23,43 %)
                     
                  
               
                     
                  
                  
                     
                        starejši od 64 let:
                     
                  
                  
                     
                        0
                     
                  
                  
                     
                        (00,0 %)
                     
                  
               
               Upravičenost predlaganih ukrepov
            
            
               21.Prilagojene storitve, ki bodo zagotovljene presežnim delavcem, so sestavljene iz naslednjih ukrepov: 
            
            
               –Uvodna srečanja in pripravljalne delavnice: uvodna srečanja so prvi ukrep, ki bo na voljo vsem ciljnim prejemnikom. Vključuje splošne informacije o razpoložljivih programih svetovanja in usposabljanja, o pomočeh in spodbudah ter izdelavo profila sodelujočih delavcev. Na pripravljalnih delavnicah bodo zagotovljene podrobnejše informacije o prezaposlovanju, o sektorjih, v katerih se zahteva pridobitev licence ali potrdilo o strokovni usposobljenosti, o potrjevanju kompetenc in mehkih veščin, pridobljenih z delom, ter o načinih za dokončanje obveznega šolanja.
            
            
               –Karierna orientacija za pridobitev odvisne zaposlitve ali samozaposlitev bo na voljo v celotnem obdobju izvajanja.
            
            
               –Usposabljanje: zajemalo bo usposabljanje na področju ključnih in prečnih kompetenc, poklicno usposabljanje, kot je na primer usposabljanje za pridobitev poklicev z višjo dodano vrednostjo v sektorju oblačil (področja, kot so zasnova, distribucija, znamčenje ali logistika, v nasprotju s proizvodnjo niso bila preseljena), na področjih oskrbe ostarelih ter socialne in zdravstvene oskrbe oskrbovanih oseb, skladiščenja, spremljanja pri prostočasnih in rekreacijskih aktivnostih, ter pripravo na teste za priznanje spretnosti, pridobljenih z delovnimi izkušnjami, oz. predhodnega učenja in podjetniško usposabljanje.
            
            
               –Intenzivna pomoč pri iskanju zaposlitve, vključno z dejavnim iskanjem lokalnih in regionalnih zaposlitvenih možnosti (tudi za samozaposlene osebe) ter povezovanjem ponudbe delovnih mest in povpraševanja po njih.
            
            
               –Mentorstvo po ponovni zaposlitvi: za delavce, ki se bodo ponovno zaposlili, bo v prvih mesecih zagotovljeno spremljanje, da se preprečijo morebitne težave na novem delovnem mestu.
            
            
               –Spodbude: na voljo bodo različne spodbude. (1) Spodbuda za sodelovanje. Delavci, ki bodo sodelovali v ukrepih ter sledili dogovorjenemu načrtu za ponovno zaposlitev, bodo prejeli sredstva v višini do 400 EUR (v enkratnem znesku ali obrokih). (2) Prispevek za potne stroške. 3 EUR na dan za poti znotraj istega mesta in 0,19 EUR na kilometer za poti med različnimi mesti. (3) Prispevek za stroške oskrbovalcev oskrbovanih oseb. Delavci, ki so dolžni skrbeti za druge (otroke, starejše ali invalide), bodo prejeli 15 EUR
                  9
                na dan sodelovanja v ukrepih. Namen tega je kriti dodatne stroške udeležencev, ki so dolžni skrbeti za druge, da se bodo lahko udeležili usposabljanja ali drugih ukrepov. (4) Nadomestilo dohodka. Tisti, ki se bodo ponovno zaposlili kot samozaposlene osebe, bodo šest mesecev prejemali mesečno nadomestilo dohodka v višini 200 EUR.
            
         
         
            
               22.Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.
            
            
               23.Španija je poslala zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takšnih ukrepov.
            
            
               Ocena proračuna
            
            
               24.Predvideni skupni stroški znašajo 1 200 000 EUR, kar vključuje izdatke za prilagojene storitve v višini 1 140 000 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 60 000 EUR.
            
            
               25.Skupni zaprošeni finančni prispevek iz ESPG znaša 720 000 EUR (60 % skupnih stroškov).
            
            
               
            
                     
                        Ukrepi
                     
                  
                  
                     
                        Predvideno število udeležencev
                     
                  
                  
                     
                        Predvideni stroški na udeleženca (v EUR)
                           10
                        
                     
                  
                  
                     
                        Predvideni skupni stroški
                     
                     
                        (v EUR)
                           11
                         
                     
                  
               
                     
                        Prilagojene storitve (ukrepi na podlagi člena 7(1)(a) in (c) uredbe o ESPG)
                     
                  
               
                     
                        Uvodna srečanja in pripravljalne delavnice
                           (Acogida y medidas de sensibilización)
                     
                  
                  
                     
                        303
                     
                  
                  
                     
                        187
                     
                  
                  
                     
                        56 628
                     
                  
               
                     
                        Karierna orientacija
                           (Programa de orientación)
                     
                  
                  
                     
                        212
                     
                  
                  
                     
                        583
                     
                  
                  
                     
                        123 598
                     
                  
               
                     
                        Usposabljanje
                           (Programa de formación) 
                     
                  
                  
                     
                        212
                     
                  
                  
                     
                        2 514
                     
                  
                  
                     
                        533 030
                     
                  
               
                     
                        Intenzivna pomoč pri iskanju zaposlitve
                           (Apoyo a la recolocación)
                     
                  
                  
                     
                        100
                     
                  
                  
                     
                        1 978
                     
                  
                  
                     
                        197 836
                     
                  
               
                     
                        Mentorstvo po ponovni zaposlitvi
                           (Seguimiento en el empleo) 
                     
                  
                  
                     
                        95
                     
                  
                  
                     
                        224
                     
                  
                  
                     
                        21 308
                     
                  
               
                     
                        Vmesni seštevek (a)
                     
                     
                        Odstotek svežnja prilagojenih storitev 
                     
                  
                  
                     
                        –
                     
                  
                  
                     
                        932 400
                     
                  
               
                     
                  
                  
                     
                  
                  
                     
                        (81,79 %)
                     
                  
               
                     
                        Pomoči in spodbude (ukrepi na podlagi člena 7(1)(b) uredbe o ESPG)
                     
                  
               
                     
                        Spodbude
                           (Programa de incentivos) 
                     
                  
                  
                     
                        212
                     
                  
                  
                     
                        979
                     
                  
                  
                     
                        207 600
                     
                  
               
                     
                        Vmesni seštevek (b)
                     
                     
                        Odstotek svežnja prilagojenih storitev
                     
                  
                  
                     
                        –
                     
                  
                  
                     
                        207 600
                     
                  
               
                     
                  
                  
                     
                  
                  
                     
                        (18,21 %)
                     
                  
               
                     
                         Ukrepi na podlagi člena 7(4) uredbe o ESPG
                     
                  
               
                     
                        1 Priprava
                     
                  
                  
                     
                        –
                     
                  
                  
                     
                        0
                     
                  
               
                     
                        2. Upravljanje
                     
                  
                  
                     
                        –
                     
                  
                  
                     
                        48 000
                     
                  
               
                     
                        3. Širjenje informacij in obveščanje javnosti
                     
                  
                  
                     
                        –
                     
                  
                  
                     
                        3 000
                     
                  
               
                     
                        4. Nadzor in poročanje
                     
                  
                  
                     
                        –
                     
                  
                  
                     
                        9 000
                     
                  
               
                     
                        Vmesni seštevek (c)
                     
                     
                        Odstotek skupnih stroškov
                     
                  
                  
                     
                        –
                     
                  
                  
                     
                        60 000
                     
                  
               
                     
                  
                  
                     
                  
                  
                     
                        (5,00 %)
                     
                  
               
                     
                        Skupni stroški (a + b + c)
                     
                  
                  
                     
                        –
                     
                  
                  
                     
                        1 200 000
                     
                  
               
                     
                        Prispevek ESPG (60 % skupnih stroškov)
                     
                  
                  
                     
                        –
                     
                  
                  
                     
                        720 000
                     
                  
               
               26.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Španija je potrdila, da so ti ukrepi pogojeni z aktivno udeležbo ciljnih prejemnikov v dejavnostih iskanja zaposlitve ali usposabljanja.
            
            
               Obdobje upravičenosti izdatkov
            
            
               27.Španija je prilagojene storitve za ciljne prejemnike začela izvajati 4. septembra 2017. Izdatki za ukrepe bodo torej upravičeni do finančnega prispevka iz ESPG od 4. septembra 2017 do 4. septembra 2019.
            
            
               28.Upravni izdatki Španije za izvajanje ESPG so se začeli 21. avgusta 2017. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 21. avgusta 2017 do 4. marca 2020. 
            
            
               Dopolnjevanje ukrepov, ki se financirajo z nacionalnimi sredstvi ali sredstvi Unije
            
            
               29.Viri nacionalnega vnaprejšnjega financiranja ali sofinanciranja so sredstva avtonomne regije Galicija.
            
            
               30.Španija je potrdila, da opisani ukrepi, ki prejmejo finančni prispevek iz ESPG, ne bodo financirani tudi iz drugih finančnih instrumentov Unije.
            
            
               Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi
            
            
               31.Španija je navedla, da je bil usklajeni sveženj prilagojenih storitev pripravljen v posvetovanju s socialnimi partnerji. Na prvem sestanku 28. septembra 2017 so bili socialni partnerji obveščeni o vlogi, vloženi za sofinanciranje iz ESPG v podporo delavcem, ki so postali presežni v sektorju oblačil v Galiciji. Ob tej priložnosti so bili tudi povabljeni k sodelovanju na okroglih mizah, na katerih se je razpravljalo o načrtovanih ukrepih. Te okrogle mize so potekale ob različnih dnevih oktobra. Ker so socialni partnerji kot izvedbeni organi dejavno sodelovali v prejšnjih primerih, ki so jih predložili galicijski organi, so seznanjeni z dodano vrednostjo ukrepov, sofinanciranih s sredstvi iz ESPG, in so se zavezali k podpori tega primera. 
            
            
               Sistemi upravljanja in nadzora
            
            
               32.Vloga vsebuje opis sistema upravljanja in nadzora, ki opredeljuje odgovornosti vključenih organov. Španija je Komisijo obvestila, da bodo finančni prispevek upravljali in nadzirali isti organi, ki upravljajo in nadzirajo Evropski socialni sklad (ESS). „Xunta de Galicia“ bo posredniški organ za organ upravljanja
                  12
               .
            
            
               Obveznosti zadevne države članice
            
            
               33.Španija je predložila vsa potrebna zagotovila v zvezi z naslednjim: 
            
         
         
            
               –pri dostopu do predlaganih ukrepov in njihovem izvajanju se bosta upoštevali načeli enake obravnave in nediskriminacije;
            
            
               –upoštevajo se zahteve nacionalne zakonodaje in zakonodaje EU o kolektivnih odpustih;
            
            
               –podjetja, ki so po odpustih nadaljevala svoje dejavnosti, so izpolnila svoje pravne obveznosti v zvezi z odpusti in so ustrezno poskrbela za svoje delavce;
            
            
               –predlagani ukrepi ne bodo prejeli finančne podpore iz drugih skladov ali finančnih instrumentov Unije in preprečeno bo vsakršno dvojno financiranje;
            
            
               –predlagani ukrepi bodo dopolnjevali ukrepe, financirane iz strukturnih skladov;
            
            
               –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči.
            
            
               PRORAČUNSKE POSLEDICE
            
            
               Proračunski predlog
            
            
               34.Sredstva ESPG ne presegajo najvišjega letnega zneska v višini 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  13
               .
            
            
               35.Komisija po proučitvi vloge v zvezi s pogoji iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in ocenjenih stroškov predlaga uporabo sredstev ESPG v znesku 720 000 EUR, kar predstavlja 60 % skupnih stroškov predlaganih ukrepov, da se zagotovi finančni prispevek za vlogo.
            
            
               36.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  14
               .
            
            
               Povezani akti
            
            
               37.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 720 000 EUR v ustrezno proračunsko vrstico.
            
            
               38.Ko bo Komisija sprejela ta predlog sklepa o uporabi sredstev ESPG, bo hkrati z izvedbenim aktom sprejela sklep o finančnem prispevku, ki bo začel veljati na datum, ko bosta Evropski parlament in Svet sprejela predlagani sklep o uporabi sredstev ESPG.
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi sredstev Evropskega sklada za prilagoditev globalizaciji na podlagi vloge Španije – EGF/2017/006 ES/Galicia apparel
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  15
                ter zlasti člena 15(4) Uredbe,
            
         
         
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  16
                ter zlasti točke 13 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela.
            
            
               (2)Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013
                  17
               .
            
            
               (3)Španija je 19. julija 2017 vložila vlogo za finančni prispevek iz ESPG v zvezi z odpusti v gospodarskem sektorju, ki je v statistični klasifikaciji gospodarskih dejavnosti v Evropski skupnosti (NACE) Revizija 2 razvrščen v oddelek 14 (Proizvodnja oblačil), v regiji na ravni NUTS 2 (skupna klasifikacija statističnih teritorialnih enot)
                  18
                Galicija (ES11) v Španiji. Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.
            
            
               (4)V skladu s členom 4(2) Uredbe (EU) št. 1309/2013 je vloga Španije ocenjena za sprejemljivo, ker odpusti resno vplivajo na zaposlenost ter lokalno gospodarstvo.
            
            
               (5)Zato bi bilo treba uporabiti sredstva ESPG, da se zagotovi finančni prispevek v višini 720 000 EUR za vlogo, ki jo je vložila Španija.
            
            
               (6)Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –
            
            
               SPREJELA NASLEDNJI SKLEP: 
            
            
               Člen 1
            
            
               V okviru splošnega proračuna Evropske unije za proračunsko leto 2018 se iz Evropskega sklada za prilagoditev globalizaciji uporabi vsota 720 000 EUR v odobritvah za prevzem obveznosti in odobritvah plačil.
            
            
               Člen 2
            
            
               Ta sklep začne veljati na dan objave v Uradnem listu Evropske unije. Uporablja se od [datum sprejetja]*.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  
                        UL L 347, 20.12.2013, str. 855.
               
               
                  
                     (2)
                  
                        V smislu člena 3 uredbe o ESPG.
               
               
                  
                     (3)
                  
                        Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34).
               
               
                  
                     (4)
                  
                        UL L 393, 30.12.2006, str. 1.
               
               
                  
                     (5)
                  
                        V skladu s četrtim odstavkom člena 7 Uredbe (EU) št. 1309/2013.
               
               
                  
                     (6)
                  
                        Na podlagi sprememb v svetovnih trgovinskih tokovih zaradi globalizacije: EGF/2017/006 ES/Galicia apparel (predmet tega predloga sklepa) ter EGF/2007/008 MT Textiles (COM(2008) 94) in EGF/2010/003 ES Galicia textile (COM(2010) 437). Na podlagi svetovne finančne in gospodarske krize: EGF/2009/018 LT Wearing apparel (COM(2010) 56) in EGF/2010/014 SI Mura (COM(2010) 582).
               
               
                  
                     (7)
                  
                        Vir: Cointega, tekstilni in modni grozd Galicije (www.cointega.com).
               
               
                  
                     (8)
                  
                        Ime območja v galicijščini in španščini.
               
               
                  
                     (9)
                  
                        20 EUR na dan v primeru dveh ali več oskrbovanih oseb.
               
               
                  
                     (10)
                  
                        Da bi se izognili decimalkam, so bili predvideni stroški na delavca zaokroženi. Ta zaokrožitev pa ne vpliva na skupne stroške posameznega ukrepa, ki ostanejo taki, kot so navedeni v vlogi, ki jo je vložila Španija.
               
               
                  
                     (11)
                  
                        Seštevek se zaradi zaokroževanja ne ujema.
               
               
                  
                     (12)
                  
                        Posredniški organ za organ upravljanja bo „Xunta de Galicia“, še zlasti „Consellería de Facenda – Dirección General de política financiera, tesoro y fondos europeos / Servicio de inspección y control de fondos comunitarios“ v sodelovanju s „Consellería de Economía, Emprego e Industria – Secretaría Xeral de Emprego / Subdirección Xeral de Relacións Laborais“.
               
               
                  
                     (13)
                  
                        UL L 347, 20.12.2013, str. 884.
               
               
                  
                     (14)
                  
                        UL C 373, 20.12.2013, str. 1.
               
               
                  
                     (15)
                  
                        UL L 347, 20.12.2013, str. 855.
               
               
                  
                     (16)
                  
                        UL C 373, 20.12.2013, str. 1.
               
               
                  
                     (17)
                  
                        Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (18)
                  
                        Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34).